**Icelandair jatkaa hallittua kasvua – matkustajamäärät kasvaneet 12% vuodessa**

Icelandairin matkustajamäärät ovat kasvussa lisääntyvästä kilpailusta huolimatta ja yhtiö kuljettikin syyskuussa yhteensä 420 041 matkustajaa, joka on 8% viime vuoden syyskuun 388 382 matkustajaa enemmän.

Icelandairin matkustajamäärä on kasvanut tänä vuonna jo + 12 % ja syyskuun loppuun mennessä lentoyhtiö on lennättänyt 3 244 809 matkustajaa ympäri maailmaa. Yhtiön 2017 matkustajamäärän ennustetaan olevan 4 miljoonaa.

Kasvu saa jatkossa tukea uusien kohteiden myötä ja viimeisimmät uudet kohteet toukokuusta 2018 alkaen ovat Cleveland, Ohio ja Dallas-Fort Worth, Texas Yhdysvalloissa. Uusien kohteiden myötä Icelandair tarjoaa nopeat yhteydet 20 kaupunkiin Pohjois-Amerikassa joista 15 sijaitsee Yhdysvalloissa ja viisi Kanadassa.

Reittiverkostoon Euroopan puolella lisätään ympärivuotisena myös Dublin, johon toukokuusta 2018 alkaen lennetään kuusi kertaa viikossa. Helsingin reitti lennetään

päivittäin ympäri vuoden, ja kesäkuukausina kahdesti tai kolmesti päivässä.

Icelandair tarjoaa samalla lentohinnalla mahdollisuutta tehdä Stopover pysähdys Islannissa matkalla Atlantin yli. Lisätietoa kohteista ja Stopover mahdollisuudesta on sivustolla [www.icelandair.fi](http://www.icelandair.fi)

Icelandair lyhyesti

Tänä vuonna 80 vuotista taivaltaan juhlistava Icelandair perustettiin 1937 ja on yksi Atlantin lentoliikenteen edelläkävijä ja yhdistää mantereet sujuvasti usean kohteen avulla jossa Islanti on sujuva koneenvaihtopaikka. Icelandair on osa pörssinoteerattua Icelandair Group konsernia.